बुलंदशहर. नो एंट्री में घुसे तेज रफ्तार केंटर ने तीन साल के मासूम की जान ले ली। गुस्साए लोगों ने केंटर में जमकर तोड़फोड़ की और शव को सड़क पर रखाकर जाम लगा दिया। सूचना पर पहुंची पुलिस ने गुस्साए लोगों को शांत कराने की कोशिश की। आखिरकार पुलिस ने हल्का लाठीचार्ज कर प्रदर्शन कर रहे लोगों को भगाया।
मंडी चौकी क्षेत्र के धमैड़ा अड्डे निवासी मुराद अली का बेटा शाहआलम अपने भतीजे सूफियान (3) को साइकिल पर बैठाकर घर जा रहा था। तभी तेज रफ्तार एक केंटर नो एंट्री में घुस आया और साइकिल सवार शाहआलम को टक्कर मार दी। टक्कर में शाहआलम साइकिल सहित गिर गया और ट्रक का टायर सूफियान के ऊपर से चढ़ गया, जिससे सूफियान की मौके पर ही मौत हो गई। वहीं, हादसे के बाद केंटर चालक गाड़ी छोड़कर मौके से फरार हो गया।
शव को सड़क पर रखकर किया प्रदर्शन
हादसे की जानकारी पाकर मौके पर पहुंचे परिजनों ने केंटर में जमकर तोड़फोड़ की और शव को सड़क पर रखकर प्रदर्शन करना शुरू कर दिया। वहीं, घटनास्थल पर पहुंची पुलिस ने प्रदर्शनकारियों से शांत रहने की अपील की, लेकिन वे नहीं माने। आखिरकार भीड़ को भगाने के लिए पुलिस को लाठीचार्ज करना पड़ा, जिसमें कई लोग घायल भी हो गए। मृतक सूफियान के शव को पोस्टमार्टम के लिए भेज दिया गया है।
अज्ञात के खिलाफ रिपोर्ट दर्ज कर कार्रवाई शुरू
एसपी सिटी राजेश कुमार ने बताया कि मृतक बच्चे के पिता की तहरीर पर अज्ञात केंटर संचाल के खिलाफ रिपोर्ट दर्ज कर ली गई है। जल्द ही केंटर के ड्राइवर को अरेस्ट कर लिया जाएगा। पुलिस ने किसी के भी लाठीचार्ज से घायल होने इनकार कर दिया है।
आगे की स्लाइड्स में देखिए, अन्य फोटोज...
hin_Deva hin_Deva hin_Deva hin_Deva mag_Deva hin_Deva hin_Deva